CELEX: 31983R3300
Language: el
Date: 1983-11-22 00:00:00
Title: Κανονισμός (ΕΟΚ) αριθ. 3300/83 του Συμβουλίου της 22ας Νοεμβρίου 1983 για τη διατήρηση του καθεστώτος εξαγωγής απορριμμάτων και θραυσμάτων αλουμινίου

Avis juridique important

|

31983R3300

Κανονισμός (ΕΟΚ) αριθ. 3300/83 του Συμβουλίου της 22ας Νοεμβρίου 1983 για τη διατήρηση του καθεστώτος εξαγωγής απορριμμάτων και θραυσμάτων αλουμινίου  

Επίσημη Εφημερίδα αριθ. L 327 της 24/11/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3300/83 ΤΟΥ ΣΥΜΒΟΥΛΙΟΥ  της 22ας Νοεμβρίου 1983  για τη διατήρηση του καθεστώτος εξαγωγής απορριμμάτων και θραυσμάτων αλουμινίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί καθιερώσεως κοινού καθεστώτος εξαγωγών (1), κα ιδίως το άρθρο 6,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 2822/83 (2), ανέστειλε, ως επείγον συντηρητικό μέτρο, την έκδοση αδειών εξαγωγής απορριμμάτων και θραυσμάτων αλουμινίου που υπάγονται στη διάκριση 76.01 Β του Κοινού Δασμολογίου·  ότι, σύμφωνα με το άρθρο 6 του κανονισμού (ΕΟΚ) αριθ. 2603/69, η Επιτροπή πρέπει να υποβάλει στο Συμβούλιο, μετά από τη λήψη επειγόντων μέτρων, τις διατάξεις που ενδείκνυται να θεσπίσει το Συμβούλιο·  ότι οι λόγοι που ώθησαν την Επιτροπή να λάβει το επείγον συντηρητικό μέτρο, το οποίο αποτελεί αντικείμενο του κανονισμού (ΕΟΚ) αριθ. 2822/83, δικαιολογούν τη διατήρηση αυτού του μέτρου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς εξαγωγής απορριμμάτων και θραυσμάτων αλουμινίου της διακρίσεως 76.01 Β του Κοινού Δασμολογίου, το οποίο θεσπίστηκε με τον κανονισμό (ΕΟΚ) αριθ. 2822/83, εφαρμόζεται έως τις 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1983.  Για το Συμβούλιο  Ο Πρόεδρος  Α. ΓΕΩΡΓΙΑΔΗΣ  (1) ΕΕ αριθ. L 324 της 27. 12. 1969, σ. 25.  (2) ΕΕ αριθ. L 278 της 11. 10. 1983, σ. 14.